Kurdlar AQShning iltimosiga qaramay, mustaqillik referendumi sanasini o‘zgarishsiz qoldirdi

Iroq Kurdistoni rahbariyati AQSh davlat kotibi Reks Tillersonning da’vatiga qaramay, hudud mustaqilligi masalasidagi referendumni qoldirishdan bosh tortdi. Bu haqda “Gazeta.ru” xabar bermoqda.

“Referendum sanasi o‘zgarishsiz qoldi. Referendum 25-sentabr kuni bo‘lib o‘tadi”, — deya ma’lum qildi kurdlar vakili Hoshiyor Zebariy.
Avvalroq AQSh davlat kotibi Reks Tillerson Iroq Kurdistoni rahbari Mas’ud Barzoniyni hudud mustaqilligi masalasidagi referendumni qoldirishga chaqirgan edi.